SARJA PERUSTUU TOSITAPAHTUMIIN.
HAHMOJA JA YKSITYISKOHTIA ON MUOKATTU DRAAMALLISISTA SYISTÄ.
NETFLIX-SARJA
24. KESÄKUUTA
Miten pääsemme ulos? Vesi ei laskenut yön aikana.
+15 TUNTIA LUOLAAN MENOSTA
Täällä on pilkkopimeää. -Minä katson.
Mitä me nyt teemme?
Tämän varalta kannetaan köyttä.
Pitele tätä, Titan. -Selvä.
Pitele tätä.
Uin köyden kanssa alta, ja sitten te seuraatte köyttä.
Sopiiko? -Joo. Selvä.
Nyt mennään.
Kylläpä kestää. -Jotain on pielessä.
Älä hermoile, Night. Eak osaa homman.
Ei!
Jotain on kyllä pielessä.
Mark, väistä.
Nostetaan. -Oletko kunnossa?
Oletko kunnossa?
Nostetaan. -Eak!
Nouse istumaan.
Hei, Eak.
Jäimmekö loukkuun tänne?
Pitää vain odottaa.
Olemme olleet täällä koko yön. Minulla on nälkä.
Titan, koeta keksiä, miten selität vanhemmillesi.
He nirhaavat minut ensin.
Mennään.
Dom, laula piristykseksi.
Ei Maroon 5:ttä. -Vihaajat.
Mennään.
Nuku vain, hän huomenna palaa
Mikä laulu se on?
Aika kaiken selkeyttää
+18 TUNTIA
KHUN NAMIN LUONNONPUISTO CHIANG RAIN PROVINSSI
Kuvernööri tuli. -Vastaatteko kysymyksiin?
Päivää, kuvernööri. Olemme kiitollisia, että tulitte.
Meillä on pulaa väestä.
Olemme varanneet hiekkasäkkejä, mutta…
Heidän nimensäkö? -Niin.
Löysimme 11 polkupyörää ja yhden mopon. Poikien vanhemmille on ilmoitettu.
Ovatko vanhemmat täällä? -He…
Vien teidät heidän luokseen. He ovat tuolla.
VIP 1.
Olkaa hyvä.
Kuvernööri!
Miten pojat ja valmentaja pelastetaan?
En voi kommentoida vielä.
Kuka johtaa etsintöjä?
Kuvernööri!
Siirtäkää mediaväki tielle.
Pim voi hoitaa sen. -Hoida sinä.
Järjestä sinä komentoteltta.
Viestintävälineet, radiot, kartat, kaikki mahdollinen.
Selvä.
Mahdollisimman lähelle tähän.
Järjestän sen. Jatkakaa polkua eteenpäin.
Vanhemmat ovat alttarin luona.
Selvä.
Luotan Eakiin. Hän huolehtii pojista kuin omistaan.
He eivät ole hänen lapsiaan.
Titan lähti mieluummin luolaan kuin kotiin.
Se ei ole Eakin syytä.
Onko minun syytäni, että lapsemme on tuolla?
Sinunpa juuri.
Kuvernööri tuli. -Päivää.
Pahoittelen lasten aiheuttamaa vaivaa.
Älkää siitä välittäkö.
Minulla on kaksi lasta. Pysyn täällä, kunnes kaikki ovat turvassa.
Kiitos.
Kuvernööri.
Kylän näkijä sanoi, että lapset ovat loukanneet luolan henkiä.
Niiltä pitää pyytää anteeksi.
Rukoilisitteko kanssamme?
Olen enemmän tieteen kuin uskon mies.
En ehkä usko henkiin, mutta en halua loukata niitä.
Kuulin jotain. Se on varmaan aave.
Prinsessa vainoaa meitä.
Älä. -Suu kiinni, Biw!
Ei prinsessa vainoa meitä.
Hei. Kuka söi eilen munia?
Minä.
Pieraisitko? -Takuulla Mix.
En. -Mix.
Kauhea haju.
Hän se oli. -Hirveä lemu.
Eak tuli. -Hei.
Pääseekö sieltä ulos?
Ei koko matkaa. Yritän taas köydellä.
Muut pysyvät täällä. Tee, Note ja Night tulevat mukaani.
Odota vähän.
Mark on sairas.
En ole sairas. On vain nälkä ja kylmä niin kuin muillakin.
Tee, pyydä Biw tänne.
Olen ihan kunnossa.
Totta kai.
Pienin poika on yleensä vahvin.
Onko? -On.
Minäkin olin pienin. Pärjäät kyllä.
Lämmitellään sinut. Eikö niin?
Anna pitkähihainen Markille. -Enkä.
Minullakin on kylmä.
Tämä kiristääkin hauiksiani.
Mitä hauiksia?
Soitat suuta. Et taida olla kovin sairas.
Laitan sen.
Menkää vain. Älkää odottako minua.
Näin käy joskus, kun en syö tarpeeksi. Ei se ole vakavaa.
Menemme yhdessä, tai kukaan ei mene.
Eikö niin? -Joo.
MAE SAI, CHIANG RAIN PROVINSSI
Namhom, oletko hereillä?
Myöhästymme töistä jo sateenkin takia.
Älä haaveile.
Mark ei tullut kotiin illalla.
Hän ei vastaa puhelimeen. -Hän on varmaan kavereidensa luona.
Markin kaverit jäivät Tachileikiin.
Olin iloinen, kun hän meni jalkapallotreeneihin.
Mitä sanoit?
Näin jotain uutisissa. En tiedä, onko se sama joukkue.
Mitä on sattunut?
Puiston henkilökunnan mukaan -
Villisiat-joukkue katosi illalla Tham Luangissa.
Lainaa skootteriasi.
Siellä on poliiseja. -Anna avain.
Kiitos.
Anteeksi. Kuulkaa.
Minun poikani saattaa olla luolassa.
Mikä nimi on? -Mongkol Bunpiam. Mark.
Nimi ei ole listalla. Ottiko joku yhteyttä?
Ei, mutta… -Hän on varmaan jonkun tytön luona.
Hei! -Pysykää aidan takana.
Haluan puhua jonkun kanssa.
Mikä metsänvartijoilla kestää?
He puhuvat tuolle miehelle.
Hän on amatöörikartantekijä, joka käy täällä usein.
Hän tuntee Tham Luangin ja neuvoo, mitä kannattaa tehdä.
Pitääkö minun seisoa tässä, kun poikani kuolee tuonne?
Rukoillaan, että sade loppuu ja vesi laskee.
Niin vaimonikin sanoi. Taikausko ei pelasta hukkuvia poikia.
Kuulin, että olet luolaharrastaja.
VERN UNSWORTH, AMATÖÖRILUOLATUTKIJA
Olet käynyt siellä monena vuotena.
Kerro, mitä tiedät Tham Luangista.
Se on… Tham Luang on oikea hirviö.
Luolasto ulottuu länteen Myanmaria kohti useita kilometrejä.
Kammioita ja erikokoisia luolia.
Välissä on ahtaita tunneleita, vain hartialevyisiä.
Paikallinen pelastusryhmä on menossa sinne.
Haluan vapaaehtoiseksi.
Onko poikanne siellä? -On.
Ekkarat Wongsukchan, lempinimi Biw.
Osaatko uida?
Aloitamme ykköskammiosta.
Jos ykkös- ja kakkoskammioiden väli ei ole vielä tulvinut, se tulvii pian.
Kun kapeat käytävät täyttyvät vedellä, on mentävä uimalla.
Jos pojat ovat elossa, he ovat kuivassa kammiossa veden keskellä.
Vesi on vihollisemme. Se on tämän hirviön pahuus.
Mikä tuolla on?
Minäkin kuulin.
Mikä se on? -Mistä se kuuluu?
Vettä!
Tee, vie heidät pois.
Emme voi jäädä tähän. Tunneli tulvii.
Meidän pitää mennä Pattayaan asti.
Äkkiä!
Menkää! Pian nyt, Tee!
Pidä minusta kiinni.
Taskulamppu jäi. -Äkkiä!
Mene!
Menkää äkkiä!
Varo, Dom. Auta muita.
Mennään.
Hukumme tänne.
Äkkiä nyt.
Vauhtia!
Menkää!
En osaa uida.
Äkkiä!
Pattaya on lähellä.
En anna sinulle tapahtua mitään. Nyt pitää mennä.
Mark ja minä tulemme perässä.
Pidä kiinni Domista.
Vedä syvään henkeä.
Uskotko heidän hukkuneen?
Kyllä uskon.
En tiedä teidän pojistanne, mutta Biw ei osaa uida.
Teen uhraukset kaikille hengille ja jumalille.
Etkö kuullut? Se on mahdotonta!
Kuunnelkaa. Uskokaa minua.
Tehkää niin kuin minä.
Rukoillaan henkiä auttamaan lapsiamme.
Rukoillaan.
Koeta jaksaa, kulta. Poikamme löytyy kyllä.
Rukoillaan.
Kuvernööri auttaa.
Sydämeni ei kestä tätä.
Oletteko listan toisen pojan, Adulin huoltaja?
Oletteko kristitty?
Meidän uskossamme Jumalan armoa ei saa lahjoilla.
Koko seurakunta rukoilee hänen puolestaan.
Kaikkien kadonneiden poikien puolesta.
Pääsimme kolmoskammioon asti. Vesi työnsi meidät ulos.
Kammiot neljä, viisi ja kuusi.
Ainakin 2,5 kilometriä 600 metrin kalkkikivikerroksen alla.
Sitten Sam Yak, T-risteys.
Polku haarautuu kahteen suuntaan.
Oikealla on Monk's Series, josta tulvavesi tulee.
Jos he menivät sinne, he luultavasti hukkuivat.
Entä jos he kääntyivät vasempaan T-risteyksestä?
Pattayaan. Se olisi parempi.
Onko vuoren sisällä valtava ranta?
Ei mikään paratiisi, mutta korkeampaa maata.
Iso hiekkanyppylä, joka viettää vesialtaaseen.
Eikö sinne pääse sukelluslaitteilla?
Siihen ei riitä vain happipullot ja sukeltajan pätevyys.
Vedenalaisissa käytävissä on kova virtaus ja huono näkyvyys.
Tarvitaan erittäin hyväkuntoisia sukeltajia.
Eli mitä? Laivaston erikoisjoukot?
Miksei. Se olisi loistavaa.
Lapsia pikku seikkailulla.
SISÄMINISTERIÖ, BANGKOK
Anna paikallisviranomaisten hoitaa se.
Älä ota itsellesi riesaa niin pienestä asiasta.
Paikallisilla ei ole kokemusta näin ison työn koordinoinnista.
Sain jo lähtöpassit toiseen virkaan. Tulkoon moitteita.
Haluatko tosiaan sen kontollesi?
Pyydät, että lähetän sinne erikoisjoukkojen eliittisotilaita.
Heillä on juuri vuosikoe ja ylennykset meneillään.
Niin.
Sotilaat eivät ole ystäviäsi.
He eivät pilaa mainettaan sinun vuoksesi.
Kuvittele, jos he auttavat -
ja operaatio Tham Luangissa meneekin pieleen.
Mitä se tekisi heidän maineelleen ja sinun maineellesi?
Muistatko, kun lähetit minut tänne?
Sanoit, että pääkaupungista käsin ei ymmärrä maaseudun tapahtumia.
Käskit luottaa paikallisiin. Etkö muista?
Hyvä on. Toteutan pyyntösi.
Poikien on parasta olla elossa.
Voi hitto!
Miten meidät löydetään täältä?
En halua kuolla näin nuorena! -Olet turvassa.
Olen vasta 11-vuotias.
Ei hätää.
Surkea syntymäpäivä. -Onko sinullakin syntymäpäivä?
Ei haittaa, vaikka äiti osti Paavo Pesusieni -kakun.
En halua hänen syövän sitä ilman minua.
Ihan rauhassa.
Anna minun olla, Biw!
Phong. -Mene pois!
Rauhoitu! Hengitä syvään. -Me kuolemme tänne!
Eikä kukaan löydä meitä!
Kukaan ei kuole tänne.
Kukaan ei kuole.
Kaikki istumaan.
Sinä myös, Phong.
Saatte pelätä. Siinä ei ole mitään vikaa.
Mutta älkää panikoiko.
Ei!
Eak.
Kun minulla oli luostarissa paha mieli, apotti neuvoi meditoimaan.
En halunnut tehdä sitä.
Mutta tiedättekö, hän oli oikeassa.
Meditaatio auttaa tyhjentämään mielen.
Se estää hätääntymisen.
Kun mieli on rauhallinen, pelosta pääsee yli.
Adul.
Meditoidaan yhdessä. Ei haittaa, vaikket ole buddhalainen.
Haluatko kokeilla?
Sulje silmäsi. Hyvä. Hengitä syvään.
Sulkekaa te muutkin silmänne.
Sinäkin, Tee.
Mark myös.
Keskittykää nenänne päähän.
Sisäänhengitys, bud.
Uloshengitys, dho.
Sisään, bud.
Ulos, dho.
Sabbe satta.
Kaikki elävät olennot,
heikot ja vahvat, niin pienet kuin mahtavatkin,
näkyvät ja näkymättömät,
olkoot kaikki olennot rauhassa.
Etsin kaikkialta.
Hänellä ei ole tapana karata. -Hän voi olla tuhmempi kuin luulet.
Tunnen oman poikani.
Hän käski jo eilen sinun lähteä. Ole iloinen, ettei poika ole listalla.
Kyselijöitä tulee nyt lisää, kun tästä puhutaan uutisissa.
Mistä olet? Kuulostat burmalaiselta.
En minä valehtele.
Poikani on kadonnut. Hän oli Villisikojen mukana.
Väärä ilmoitus on rikos.
Näytä paperisi. -Mutta…
Valmentaja Nop!
Rauhoitu. -Nop!
Voin karkottaa sinut maasta.
Kuvernööri.
Mistä on kyse?
Nainen väittää, että hänen poikansa on luolassa.
Kaikki lapset ja huoltajat ovat jo tiedossa.
Uskokaa minua. Poikani on siellä.
Valmentaja hyvä, uskokaa minua.
Poikani on Mark, Mongkol Bunpiam.
Tunnen Markin, mutta en nähnyt häntä eilen kentällä.
Häntä ei ole näkynyt viime aikoina.
Minä…
Minulla ei ole Thaimaan papereita. Ei mitään papereita.
Olen shan. Tulin Kengtungista.
Miksi ottaisin riskin ja tulisin tänne, ellen uskoisi,
että poikani on luolassa ja tarvitsee minua?
Hän saa jäädä, kunnes lasten lukumäärä varmistuu.
Markin äiti.
+1 PÄIVÄ 7 TUNTIA
Phong.
Mitä?
Miksi herätit minut?
Tule. -Mitä nyt?
Mitä nyt?
Tee.
Polkua pitkin saattaa päästä Myanmarin puolelta ulos.
Pidä kuria poissa ollessani. Ei kepposia.
Selvä.
Mitä nyt?
Tule mukaani.
Mikä tuo ääni on? Onko täällä eläimiä?
Hän imee varvasta. -Mitä?
Äiti. Soijamaito on loppu.
Käydään vähän tutkimassa.
Pääseeköhän täältä ulos?
Se on jyrkkä. Oikea suunta, ainakin kauempana vedestä.
Aina löytyy ulospääsy.
Phong. Hidasta vähän.
Miten sujuu? Phong?
Phong.
Olit väärässä. Ei täältä pääse ulos!
Miten voit olla noin rauhallinen? Emme pääse täältä ikinä!
Meitä etsitään jo.
Kukaan ei etsi minua.
Phong.
Minulla on vain isoäitini.
Meillä oli eilen riita ennen lähtöäni.
Hän lähettää minut setäni luokse Chiang Maihin.
Suutuin enkä kertonut, minne olin menossa.
Ajattelin, etten mene kotiin,
niin hän huomaa tarvitsevansa minua.
Tein tyhmästi.
Ei tässä näin pitänyt käydä.
Phong, kuuntele minua.
Minulla oli vain isäni.
Sitten hänkin kuoli.
Setäni vei minut luostariin.
Jotta saisin koulutuksen ja paremman elämän.
Se ei tuntunut siltä.
Tuntuu pahalta, kun oma läheinen lähettää pois.
Se sattui.
Mutta sinäkin selviydyt kyllä.
Tästä kaikesta.
Helpottaako?
Mitä?
Biw imi Adulin varvasta ja luuli, että se oli soijamaitoa.
Hän saa kuulla siitä. -Takuulla.
Kiusaan häntä.
Mitä nyt tehdään?
Varovasti.
Tässä on liukasta.
Hei.
Hei, Eak. Katso.
Emme huomanneet tuota tullessamme.
Jotain kirjoitusta.
Näetkö saman?
Hitto!
+1 PÄIVÄ 16 TUNTIA
Katsokaa.
Tänne saapuu apua.
He pelastavat pojat.
KONTRA-AMIRAALI APAKORN YUUKONGKAEW THAIMAAN LAIVASTO
Mitä sukeltajieni pitää tietää? -Ihan ensin täytyy katsoa kokonaiskuvaa.
Pojat ovat hengenvaarassa.
Mutta hengenvaara uhkaa myös teitä.
Onko teillä lääkäri mukana? -Tri Pak.
Lääkintämies ja kriisiasiantuntija.
Pojat ovat olleet siellä lauantai-iltapäivästä asti.
Emme tiedä, onko heillä ruokaa tai vettä.
Yleisesti ottaen tilanne on hyvä.
He ovat nuoria jalkapalloilijoita.
Heillä on hyvä kunto.
Ellei heillä ole vammoja tai tulehduksia, he pärjäävät.
Muutama päivä ilman ruokaa ei tapa.
Hyvä on.
Tietääkseni sinne pääsee vain yhtä reittiä.
"Tie ulos." Tuskinpa vain.
Vuori on kuin pyramidi.
Pohjalta leveä, kapenee ylös. Phong ja minä tutkimme.
Voimme päästä ulos kaivamalla noin viidestä kymmeneen metriä.
Eikä.
Katso vaikka.
Tässä on selvä romahduskohta.
Jos kaivamme porukalla, kiipeämme tästä ananaspellolle.
Onko teillä muutakaan tekemistä?
Minä voin kaivaa.
Mark auttaa.
Entä muut?
Minä haluan vain KFC:hen.
Selvä.
Totta kai teillä on nälkä,
mutta ilman ruokaa pärjää aika pitkään.
Söin kerran päivässä kymmenen vuotta. -Sinä olitkin munkki.
Luuletko, ettei munkille tule nälkä?
Se tuntui aluksi tosi vaikealta.
Sitten eräs munkki neuvoi, että vedenjuonti pitää nälän kurissa.
Voimme juoda kallion suodattamaa vettä.
Kuvitelkaa, että syötte KFC:tä.
Kuka juo ensin?
Eikö kukaan?
Titan ensin. Hän on pienin mutta suurisuisin.
Anna mennä. -Titan on eka.
Hetki.
Tuotako? -Anna mennä. Juo.
Miltä maistuu? -Yhtä pahalta kuin äidin ruoka.
Niinkö? -Minäkin maistan.
Minä. -Minuakin janottaa.
Kokeile.
Voinko juoda?
Onko hyvää? -Tosi hyvää.
Outo maku.
Tee.
Emme ainakaan kuole janoon.
Jaetaan heidät ryhmiin niin kuin treeneissä.
Kaivetaan vuoroissa.
Säästetään taskulamput kaivamista varten.
Uskotko, että siitä pääsee ulos?
Vaikka ei pääsisi, sitä kannattaa yrittää.
Olen valmis kaivamaan. -Tehdään se.
ILMATIETEEN LAITOS, BANGKOK
Ilmatieteen laitos, Noon. -Täällä on Pim.
Puhuimme eilen. -Näin uutiset sieltä.
Onko poikia löydetty?
Ei vielä. Pelastusryhmä on paikalla.
Kuvernööri haluaa säätiedot tunneittain. Onnistuuko?
Onnistuu. Soita koska vain. -Suurkiitos.
Odd. Chiang Rain kuvernööri haluaa säätietoja tunneittain.
Kutsu kaikki ja järjestä palaveri.
Lykkyä tykö.
Otan tuon käskynä.
+2 PÄIVÄÄ 3 TUNTIA
Onko valmista?
ARAN, ERIKOISJOUKKOJEN SOTILAS
Kolmas kammio on turvallinen. Pojat ovat jossain sen takana.
Päästäkää sotilaat läpi.
Poikamme pelastuu, Tai.
Jokainen sadepisara kasvattaa riskiä.
Sade pahentaa tilannetta, ja vesi virtaa luolaan.
+2 PÄIVÄÄ 16 TUNTIA
Jos T-risteyksessä on kova virtaus, se potkii kuin muuli.
Seuraava välitunneli vaatii voimia.
KAMMIO 3
Mennään.
Se on kapea, ja mutkat ovat tiukkoja.
Sivukäytäviä on enemmän, joten pysykää reitillä.
Älkää kääntykö sivuun, tai eksytte ja happi kuluu.
Tarkkailkaa happea.
Eteneminen on työlästä.
Vedenalaista taistelua.
Onnea matkaan.
+3 PÄIVÄÄ 3 TUNTIA
Irtoaako se?
En pysty yksin. -Yhteisvoimin sitten.
Pitelen lamppua.
Tilanne on odotettua hankalampi.
Yritämme taas huomenna.
Hitto!
+4 PÄIVÄÄ 1 TUNTI
He tulevat.
Entä lapset?
Pojat ovat olleet siellä neljä päivää.
Emme ole edistyneet yhtään. Heillä käy aika vähiin.
En vaaranna miehiäni.
Etenemme turvallisesti.
En pyydä holtittomuutta.
En epäile systeemiänne. Systeemit pelastavat henkiä.
Mutta taktiikkaa on muutettava.
Emme ole edenneet edes neljänteen kammioon.
Otan ideoita vastaan.
Tarvitsemme asiantuntijoita.
Tehän olette niitä.
Erikoisjoukkoja parempia sukeltajia ei olekaan.
Olen lääkäri mutta en kirurgi.
Voinko leikata tarvittaessa? Voin toki, mutta se ei ole suotavaa.
Se ei ole erikoisalaani. -Panin oman nahkani likoon.
Hankin Bangkokin ministereiltä varusteet. Nyt sanotte, ettei se onnistu.
Kuvernööri.
Meillä on taistelusukeltajan koulutus.
Tunnemme sillanpäätilanteet, miinat, hyökkäysveneet.
Tämä on meille uutta. Emme ole tehneet vastaavaa.
Hyvä on.
Kuka on tehnyt?
Kuvernööri, minulla on idea.
Ensin pyysit erikoisjoukkoja, ja nyt…
Kuulin ulkoministeriöstä.
Kutsuit sinne sukeltajia eri maista.
Oletko seonnut?
On kulunut neljä päivää. Lääkäri sanoo, että he alkavat nälkiintyä.
Haluatko mieluummin, että pojat kuolevat luolaan?
COVENTRY, ENGLANTI
RICK STANTON - JOHN VOLANTHEN LUOLASUKELTAJAT
He saattavat olla jo menehtyneet.
Mieti sitä ennen kuin kutsut ulkomaalaisia.
VANCOUVER, KANADA
ERIC BROWN, LUOLASUKELTAJA
Siitä ei ole paluuta.
Saatat ajatella mainettasi, mutta kyse ei ole vain sinusta.
KYRENIA, KYPROS
MAKSIM POLEJAKA, LUOLASUKELTAJA
Koko maan maine on vaakalaudalla.
Jos se ei onnistu, sinusta tulee hylkiö. Hyvä jos saat mistään töitä.
Toista mahdollisuutta ei tule. Älä epäonnistu.
Nyt isä ei jauha enää kaveristaan, joka jäi luolaan loukkuun.
Hän voi kehuskella omalla pojallaan.
Kuka haluaa purilaisen?
Minä. -Tässä.
Haluan grillipossua. -Hetki.
Mix. Unohdit kastikkeen.
Se on hyvää ilmankin. Älä nirsoile.
Note, sinun vuorosi.
Ala mennä.
Odotan grillipossua. -Ota se mukaan.
Ilonpilaaja.
Onko possu valmista? -Tässä.
Kiitos. -Ala mennä.
Keskeytät aina ateriani.
Tle.
Koskahan hän tajuaa, että on sinun vuorosi?
Ihan kohta. Hän raivostuu.
Sinulle. -Sinullepas.
+5 PÄIVÄÄ 3 TUNTIA
Jos joku saa pojat ulos, niin nämä kaverit.
He tulevat Suomesta, Kanadasta ja Ukrainasta Kyproksen kautta.
Ja kotipuolestani Britanniasta.
Rick Stanton ja John Volanthen johtavat porukkaa.
Kiitos, että tulitte tänne asti näin nopeasti.
Erikoisjoukot järjestävät teille sukelluslaitteet ja muun.
Kiitos, mutta sukellamme vain omilla laitteillamme.
Luuletteko, että teillä on paremmat?
Avovesisukeltajien varusteet eivät sovellu luoliin.
Pidämme pullot käsien alla, etteivät ne hakkaa kattoon.
Kevyt kypärä ei uppoa ja suojaa päätä tippukiviltä.
Maski kiinnittyy tukevasti. -Mikä tuo on?
Se on minun siipeni. -Mikä?
Kelluntalaite, jonka väsäsin itse moottoripyörän sisäkumista.
Toimii loistavasti.
Vai mitä, John? -Ilmatäytteinen painovyö.
Se vakauttaa, ettei sukeltaja iskeydy pohjan stalagmiitteihin.
Ne ovat teräviä ja voivat repiä ihoa ja pukua.
Pystyttekö etenemään näiden avulla?
Sameassa vedessä ja virtauksessa tarvitaan turvaköysi.
Ensimmäisestä kammiosta koko matkalle.
Köysi on tavallaan kuin -
Ariadnen lanka Theseuksen luo Minotauroksen labyrintissä.
Ilman sitä olemme sokeita.
Aikaa ja happea kuluu turhaan umpikujiin ja reitin oppimiseen.
Vedämme köyden ja kiinnitämme siihen valotikkuja.
Seuraava mies jatkaa.
Mitä tarvitsette meiltä?
Köyttä. -Ja paljon.
Hankin köyttä. Valmistautukaa.
Edetään turvallisesti mutta nopeasti.
Ulkomaalaiset vetävät köyden. Me viemme tarvikkeita kammioihin.
+5 PÄIVÄÄ 6 TUNTIA
Annan ylimääräisiä geelejä siltä varalta, että löydätte pojat.
Rukoilu on turhaa.
Lapset ovat jo kuolleet.
Lapsi.
Tule kotiin.
Tle, lapseni!
Isä täällä!
Joskus ei ole muuta kuin usko.
Rukoilu voi olla paras ja ainoa keino.
Poikien kehot alkavat mennä ketoosiin.
Se polttaa rasvavarantoja.
+6 PÄIVÄÄ 1 TUNTI
Elimistö kuluttaa lihasmassaa hengissä pysymiseksi.
Jos heillä on voimia jäljellä, ne kuluvat nopeasti.
Lapseni, tule luokseni.
Lapseni. Mennään yhdessä kotiin.
+7 PÄIVÄÄ 3 TUNTIA
Jos heillä on puhdasta vettä, he selviävät vielä päivän tai pari.
Kun hermoston toiminta häiriintyy, he saavat hallusinaatioita.
Biw.
Prinsessa.
Tle! Lapseni!
Isä odottaa sinua!
KAMMIO 6
Suurin vaara on nyt se, että kammio on liian pieni.
Jos happipitoisuus laskee myrkylliselle tasolle…
+7 PÄIVÄÄ 6 TUNTIA
…seurauksena on hypoksia, jolloin sydän voi pysähtyä.
+8 PÄIVÄÄ 2 TUNTIA
Kahdeksan päivää.
Heillä on nyt motorisia häiriöitä ellei täysi liikuntakyvyttömyys.
Hallusinaatioiden lisäksi sisäelimet alkavat lamaantua.
Rasitus vaikuttaa hermostoon.
He eivät ehkä tiedosta sitä, mutta kuolema on lähellä.
Missä muut ovat?
He eivät jaksa nousta ylös.
Mekin tarvitsemme tauon ja vettä.
Niin.
Tuletko sinä?
Kaivan vielä vähän aikaa.
Sinunkin pitää levätä.
En ole tainnut kertoa veljestäni.
Nimeni, Ekkaphon.
Se on minun ja veljeni nimien yhdistelmä. Hän sairastui leukemiaan.
Hän kuoli.
Silloin elämäni muuttui.
Äitini kuoli. Ja sitten isäni.
Mark on huonossa kunnossa. Teillä kaikilla on nälkä.
En voi menettää toista perhettä.
Sade kiihtyy.
Poikien pelastaminen on entistä vaarallisempaa.
Voivatko he olla elossa?
Lähes yhdeksän päivää ilman ruokaa ja puhdasta vettä.
Heidän täytyy olla. -Olen pahoillani.
En vaaranna henkiä ruumiiden vuoksi.
Käsketään kaikki pois.
Jääkää vain.
En edes tiedä, miten päädyin tänne.
Jokin johdatti teitä.
Vaistoja kannattaa kuunnella.
Tapasimme aiemmin.
Sanoitte, että poikanne on luolassa.
Poikani nimi on Mark. -Mark.
Annan tämän teille.
Sain sen munkilta.
Miksi olette täällä näin myöhään? -Minäkään en voi nukkua.
Tämä on shanien perinne.
Kasa hiekkaa kullekin pojalle. Keskellä on valmentaja.
Kolmetoista kasaa. -Niin.
Minulla on vain uskoni.
Minulla ei ole rahaa. Ei valtaa. Vain uskoni.
Uskon, että poikani on tuolla.
Ja uskon,
että jos minä pysyn täällä, te löydätte hänet.
Vien hänet kotiin.
Mihin te uskotte?
Uskon tieteeseen.
Mutta nyt tiede on pettänyt.
Luonto on esteenä.
Ehkä olenkin loukannut jumalia.
Kävin kumartamassa niille.
Mutta en kyennyt uskomaan. -Se on paljon pyydetty.
Tieteen miehen on vaikea heittäytyä uskon varaan.
En pelkää myöntää tätä.
Tarvitsen ihmeen.
Poikanne tarvitsee sen myös.
+8 PÄIVÄÄ 17 TUNTIA
Metsänvartija.
Sateeseen saatiin tauko.
Mitä se tarkoittaa millimetreinä?
Millainen tauko?
Puhun Noonin kanssa.
Pim, tässä Noon.
Usko minua. Sade lakkasi.
Sateessa on tauko keskipäivään.
Luultavasti pidempäänkin.
Nyt kannattaa toimia.
Mahdollisuus on lähes olematon.
Mutta tilastot ovat joskus väärässä.
Joskus tahdonvoima voittaa ruumiillisen voiman.
Meillä kaikilla on epäilyksiä ja uskon kriisi.
Jokainen on nähnyt päiväkausien loputtoman sateen.
Sade lakkasi, vaikka sen ei pitänyt lakata.
Eikä sateen pitänyt alkaa, kun pojat menivät luolaan.
Joskus usko jakaa kortit, joita ei haluaisi.
Se antaa haasteita, joita emme tahdo, mutta haaste voi olla mahdollisuus.
Ette ehkä näe mahdollisuutta tai uskotte, että se on mennyt jo.
Ehkä uskotte, että pojat kuolivat ensimmäisenä tai kolmantena päivänä.
Hukkuivat, sairastuivat tai nääntyivät nälkään.
Mutta minä olen nähnyt kukkivan alttarin viidakossa -
täynnä uhrilahjoja.
Olen nähnyt buddhalaisia, kristittyjä, animisteja -
rukoukseen kumartuneina.
Olen itsekin kumartunut.
Mikä oma uskonne onkaan, uskokaa näihin poikiin.
KAMMIO 9
Mitä nyt?
+9 PÄIVÄÄ 2 TUNTIA
Biw.
Onko se aave? Älä välitä siitä.
Vedestä kuuluu puhetta.
Se ei ole thaita.
Ulkomaalainen aave.
En usko aaveisiin.
Hei.
Pojat, tulkaa äkkiä.
Oletko Villisika?
Englantia? -Kyllä.
Puhutteko englantia? -Kyllä.
Mistä te olette? -Isosta-Britanniasta.
Keitä te olette?
Mitä te täällä teette? -Toitteko ruokaa?
Onko ulkona vartijoita? -Saanko toruja?
Adul, tulkkaa. Sano jotain.
Oletteko eksyneet? -Emme.
Te eksyitte. Olemme etsineet teitä.
Sanokaa nimenne tähän.
Olen Adul.
Titan.
Phong.
Mix.
Night.
Dom.
Biw.
Tle.
Nick.
Note.
Olen Tee, ja tämä on…
Olen Mark.
Mark.
13. MONGKOL
Kaikki kaksitoista. Miten se on mahdollista?
Missä valmentaja on? Selviytyikö hän?
Valmentaja.
Olemme etsineet teitä kymmenen päivää.
Olipa ilo löytää teidät hengissä.
Uskoimme teidän kuolleen. Miten tämä on mahdollista?
Hän käski meidän kaivaa. Tiukka aikataulu.
Hän opetti meidät täyttämään vatsamme juomavedellä.
Hän opetti meidät meditoimaan.
Se säästää voimia.
Auttaa keskittymään ja rauhoittumaan.
Ja säästää happea.
Hän uskoi eikä antanut periksi.
Tämä on uskomattoman hienoa, valmentaja.
Hän sanoi, että olet mahtava.
Mitä nyt tapahtuu?
En tiedä, mutta pidit pojat hengissä.
Nyt meidän tehtävämme on pelastaa heidät.
Tekstitys: Suvi Niemelä